**«Үздік әлеуметтік бейнеролик» республикалық интернет-байқауы.**

**«Жайлы қала» номинациясы.**

**Тақырыбы:**

**« Жалтыркөл ауылының өткені, бүгіні, болашағы»**

**Жұмыстың авторы: Ахметжанова Нұрсая 8 сынып**

**оқушысы. Ақмола облысы. Аршалы**

**ауданы. Жалтыркөл ауылы.**

**Мартынов негізгі мектебі.**

**14 жас**

**Жетекшісі: Бекжанов Нұрбол Капанович тарих пәнінің мұғалімі.Мартынов негізгі мектебі.Байланыс телефоны;87074626946.электр почта nuran\_1975@mail.ru**

**2018 жыл**

**Мазмұны:**

І. Кіріспе

ІІ. Негізгі бөлім

2.1Мартыновка ауылының тарихы

2.2  Бүгінгі Жалтыркөл

2.3 Болашақ туристік орталық

ІІІ. Қорытынды.

ІV. Пайдаланған әдебиеттер

**Менің ұраным: «Уақыт өткен заманнан басталып, бүгінгі күнмен жалғасады да, келешекке үмітпен ұштасады.**

**Міндеттері :**

1.       Тақырып бойынша қажетті материалдарды жинақтау.

2.       Жобаның теориялық бөлімін жазу.

3.       Жобалық   жұмыстарыма талдау жасау.

4.       Тақырып бойынша қорытынды жұмыстарды рәсімдеу.

**Жұмыстың өзектілігі:**    Қазіргі таңдағы жобалау технологиясын қолдана отырып өз өлкемнің тарихын білуге, зерттеуге, заманауи ақпарат құралдарын тиімді пайдалана отырып шығармашылық жұмыстармен айналысу. Өздігімнен іздене білуге, ойлануға, өзімнің тұлға ретінде қалыптасуыма жағдай жасау.

**Кіріспе**

Географиялық орны

Жалтыркөл — [Ақмола облысы](https://kk.wikipedia.org/wiki/%D0%90%D2%9B%D0%BC%D0%BE%D0%BB%D0%B0_%D0%BE%D0%B1%D0%BB%D1%8B%D1%81%D1%8B) [Аршалы ауданындағы](https://kk.wikipedia.org/wiki/%D0%90%D1%80%D1%88%D0%B0%D0%BB%D1%8B_%D0%B0%D1%83%D0%B4%D0%B0%D0%BD%D1%8B) ауыл, Жібек Жолы ауылдық округі құрамында.

Аудан орталығы — [Аршалы](https://kk.wikipedia.org/wiki/%D0%90%D1%80%D1%88%D0%B0%D0%BB%D1%8B_(%D0%90%D2%9B%D0%BC%D0%BE%D0%BB%D0%B0_%D0%BE%D0%B1%D0%BB%D1%8B%D1%81%D1%8B)" \o "Аршалы (Ақмола облысы)) кентінен солтүстік-батысқа қарай 30 км-дей жерде, Жалтыркөл көлінің жағасында орналасқан.

Тұрғыны 0,5 мың ([2009](https://kk.wikipedia.org/wiki/2009_%D0%B6%D1%8B%D0%BB)).

|  |  |
| --- | --- |
| Координаттары | 51°00'00'' Солтүстік ендік 71°50'60'' Шығыс бойлық |
| Биіктік | 375 метр |
| Белдеулік уақыт | UTC+6 |
| Күн (бүгін) | Күннің шығуы - 03:55:31, Орнату - 16:39:26, Көрінетін бесін - 10:17:28 |
| Жақын | [Бабатай ст.](http://foto-planeta.com/kz/np/14209/babatay-st.html),   [Жібек жолы а.](http://foto-planeta.com/kz/np/59951/zhibek-zholy-a.html),  [Шөптікөл ст.](http://foto-planeta.com/kz/np/178576/shptikl-st.html) |

Алматы-Екатеринбург трассасынан ауылға дейін 4 км.

Жалтыркөл көлі Астанадан 35 км жерде орналасқан.Жалпы ауданы 80га , бағалы балықтарды өсіріп көбейтуге қолайлы көл, орташа тереңдігі 3,9 м. Зерттеулер бойынша Жалтыркөл көлінде зоопланктон 9 таксон түрі және көп түрлі бентос организмдері байқалды. Зоопланктон саны 1060,4 мың дана/м3 тіркелген. Зообентос түрлерінен басым бөлігі ұлулар мен хирономидтер. Барлық бентос саны 1183 дана/2 құрады. Берілген мәліметтер бойынша, бентос биосалмағы жоғарылайды. Жалтыркөл көлі балық шаруашылығының маңыздылығы бойынша құнды балықтарды өсіруге тиімді болып саналады.

**2.1 Мартыновка ауылының тарихы.**

**Столыпиннің аграрлық реформасы** – патшалық [Ресейдегі](https://kk.wikipedia.org/wiki/%D0%A0%D0%B5%D1%81%D0%B5%D0%B9) шаруалар үлесіндегі жер иелігіне жасалған реформа. 1906 жылы 9 қарашада патша жарлығымен басталып, Уақытша үкіметтің 1917 жылғы 28 маусымдағы қаулысымен жойылды. Осы реформаны жүргізуге ұсыныс жасаған Министрлер Кеңесінің төрағасы П.А. Столыпиннің есімімен аталды. Столыпиннің аграрлық реформасында Ресейдің ішкі аудандарындағы жер тапшылығын шешумен қатар, орыс шаруаларын көшіру арқылы шалғайдағы отар аймақтарды игеру көзделді. Шалғайдағы отар аймақтарға қоныс аударған шаруаларға үкімет тарапынан көмек көрсетілетін болды. Бұл іс Қоныс аудару басқармасына жүктелді. Қоныс аударушыларға шет аймақтарда жер бөлу жұмыстары жүргізілді. 1906 – 15 жылдары аралығында Қазақстанда қоныс аударушылардың пайдасына қазақтардың иеліктеріндегі 21 млн. десятинадан астам шұрайлы жер бөлініп, қазақтар шөлейт, тастақты жерге қоныстана бастады. Столыпиннің аграрлық реформасы негізінде Қазақстанға 700 мыңнан астам орыс және украин шаруалар қоныс тепті. Мартыновка ауылы да 1906 жылы орталық Ресей аудандарынан келген қоныс аударушылар негізінде құрылды.Алғаш келген қоныс аударушылардың тізімі:

1.Шевцев Фёдр Егоровичтың отбасы және үлкен ұлы Владимир Фёдоровичтың отбасы.

2.Прокопенко Кузьма Ивановичтың отбасы, қызы мен ұлы.

3.Кукса Василий Кузьмичтың отбасы.

4.Кривуля Мартын Михайловичтың отбасы.

Көлдің ерекшеліктерін анықтау барысында, қайғылы жағдайда қайтыс болған, осы ауылдың негізін қалаушы Мартын Михайлович Кривуляның есімімен ауыл өзінің алғашқы атауын алды.

1929 - 1957 жж аралығында «Борьба с засухой» деген колхоз болып аталды. Ауылда «Конкино поле» деген жер бар, ол 1955ж алғашқы тың игеруші, соғыс ардагері Конкин Виктор Васильевич құрметіне аталған.

 1975 жылдағы ауылдағы танымал адамдар

1. Конкин Виктор Васильевич -Ұлы Отан соғысының ардагері, алғашқы тың игеруші.
2. Смирнов Анатолий Алексеевич – Ұлы Отан соғысының ардагері.
3. Унру Виктор Давыдович
4. Ивановтар отбасы.
5. Денисовтар отбасы.

Механизаторлар:

1. Шмор Б.Б.
2. Баранцев Н.Г.
3. Мельман Е.Ф.

Сауыншылар:

1. Полякова Т.Я.
2. Хасанова Е.А.
3. Блоха А.Д.
4. Флемер Г.Е.

1957 жылдаң кейін ауыл Новоалександровка совхозына қосылып, оның бөлімшесі болып қалды.

**2.2 Бүгінгі Жалтыркөл.**

Облыстық акиматтың № А-10/325.03.10.2007 жылғы шешімімен Мартыновка Жалтыркөл ауылы болып өзгертілді. 21.10.2007 жылы заң Департаментіне тіркелді. Жалтыркөл ауылы Жібек жолы округіне қарады. Жібек жолы әкімінің шешімімен 2009 жылдың 14 мамырында Жалтыркөл ауылының көшелерінің атаулары қазақшаға ауыстырылды.

2008 жылғы санақ бойынша Жалтыркөл ауылында 416 тұрғын, 2009 жылы 593 тұрғын болды. 2016 жылғы санақ бойынша Жалтыркөл ауылы 681 тұрғынға өсті.

Ұлттық құрамы: қазақ-478, орыс -155, неміс- 18, башкұрт-7, ингуш-6, өзбек-4, украин-3, татар-3, әзірбайжан-3.

Бүгінгі таңда ауылда 1994 жылы құрылған Мартынов негізгі мектебі ауыл балаларына қазақ және орыс тілдерінде білім береді. Мектеп директоры Хусаинова Гүлнар Алтыбайқызы және 22 мұғалім оқушыларға дәріс береді. Мектептегі жалпы оқушы саны-108.

Елбасының 100 мектеп, 100 аурухана бағдарламасы бойынша 2014 жылдың желтоқсан айында жаңа медпункт қолданысқа берілді. Ауыл фельдшері Павленко Л.Н көп жылдаң бері қызмет атқарады. Ауыл ақсақалдары мен мектеп оқушылары тұрғылықты оқырманы болған ауыл кітапханасы жұмыс істейді. Кітапханашы Балташова Рыскүл Нүркешовна оқырмандарына қалтқысыз жұмыс жасап келеді.

Ауылымызда ТОО «Агрофирма Поиск», №2 бригада жұмыс атқарады. Ауыл тұрғындары комбайншы, тракторшы, жүргізуші болып жұмыс атқарады. Ауылымыздың озат механизаторы Аманжолов А.Е. ТОО «Агрофирма Поиск» асханасы мектеп оқушыларын ыстық тамақпен қамтамасыз етеді. Ауыл тұрғындары мен ауыл қонақтарына жақсы көніл күймен демалыс жасайтын, көл жағасында орналасқан «Golden fish» демалыс орны бар. Мұнда адамдар көл жағасында орналасқан сруптан жасалған үйлерде жақсы демалып, балық аулап орыс моншасына түсіп, көл жағасындағы құмда әртүрлі спорт ойындарын ойнайды.

**2.3 Болашақ туристік орталық**

«Өңірлерді дамыту» бағдарламасын бекіту туралы» Қазақстан Республикасы Үкіметінің 2011 жылғы 26 шілдедегі № 862 қаулысына сәйкес «Астана агломерациясын дамыту жөніндегі 2020 жылға дейінгі өңіраралық іс-шаралар жоспарын бекіту туралы» Қазақстан Республикасы Үкіметінің 2013 жылғы 18 маусымдағы № 611 қаулысы қабылданды.

18-тармақ «Этнографиялық туризмді дамыту мақсатында «Шеберлер ауылы» жобасына инвестициялар тарту бойынша ұсыныстар енгізу»(іске асыру мерзімі– 2013 жылғы 4-тоқсан, жауапты орындаушы– Ақмола облысының әкімі, ИЖТМ).

«Шеберлер ауылы» этно-туристік кешені» жобасы Астанадан 30 км қашықтықта орналасқан, 18 га жер учаскесі бар, Аршалы ауданы Жалтыркөл ауылында іске асырылады. Жобаның мақсаты - этно-туристік орталық құрылысын салып, ашу, астаналық өңірде этно-туризмді, этнотуризмнің ең маңызды құрамдас элементтерінің бірі – қолөнерді дамытуды ынталандыру. Жоба шеңберінде Қазақстан аумағында ашық аспан астында көшпелі өмір сүрген халық баспанасының құрылғысы және киіз үйі эволюциясының Мұражайы, ішінде шеберханалар, ұлттық тағамдар мен бұйымдар сатылатын шығыс базары, Керуен-сарай стиліндегі ғимарат орналасып, сондай-ақ жобаның қатысушылары тұратын үйлер құрылысы болжанған. Қазіргі уақытта жобаның бастамашысында киіз үй, ұлттық әшекей бұйымдар, нарықта сұранысы бар кәде-сый өнімдерін жасайтын және ағаш өңдейтін цехтары бар.

06.11.2015. жылы Ақмола облысының әкімі, Аршалы ауданының Жалтыркөл ауылында жылына 360 млн жұмыртқа шығаратын құс фабрикасының проектісінің құрылысымен танысты.Обьектінің құны 5 млрд тенге. 2018 жылдың ІІ жарты жылдығында іске қосылады.Құс фабрикасы 100 адамды жұмыспен қамтиды. Дайын өнімдер Қазақстанның солтүстік өнірлеріне жіберіледі және Ресейге экспортқа шығарылуы жоспарлануда.

ІІІ. Қорытынды.

Әрбір адамзат өзінің туған өлкесінің немесе тұрған жерінің тарихын білуге міндетті. Тұрған өлкемнің тарихын, мәдинетін, табиғатын зерттей отырып Отанға деген сүйіспеншілігім оянды, шығармашылық логикалық ойлау қабілетім дамыды, тарих, география пәндеріне деген қызығушылығым артты, өзіндік ой пікірім қалыптасты.Сөз соңын жергілікті ақың, зейнеткер Тоқабай Жиренбаевтың туған жерге деген жүрекжарды жырымен аяқтағым келеді.

**Жалтыркөл**

Жалтыркөлдің салқын лебі емізгі,

Ұқсатады Каспийімдей теңізді.

Қос жағаға еркін соққан толқыны.

Балқашымның інісіндей егізгі.

Айналасын жасыл кілем қоршаған,

Балықтары сүнгіп шоқшып шаршаған.

Аясында жұпар иісті гүлдердің,

Рақаттанып дем алады барша адам.

Көкшөл буы көшкен бұлтпен ұстасып,

Мөлдір суы жалт-жұлт етер нұр шашып.

Аққу, қаздар ақ жайлауда жайлаған,

Қаңқылдайды Жалтыркөлмен сырласып.

Алабұға, тұщы, табан балығы,

Көлге сыимай теңізді аңсап налыды.

Саң ғасырлар көшіп қоңған ертеден,

Ата- бабам құтты қоныс салымы.

Батыр бабам Бөгенбайдың тұлпары

Елестейді суын ішіп тұрғаны

Жолатпаған ат тұмсығын жауының,

Талай сарбаз болған көлдің құрбаны.

Естіледі Иманжүсіп сазы да,

Өзі батыр,өзі ақың қазына.

Көне тарих бұлағына шомылған

Мекені екен Жалтыр жазы-қысы да

Арсыздық қой күл шашқаны өткенге,

Келуші еді Жалтыркөлге көктемде,

Демалуға Ахмет ұлы Жұмабек

Зиялы ұлы ұмытылып кеткен бе?

Жалтыркөлдің ашылмаған жұмбағы,

Дәм татқызбай сінген судан құмдағы.

Жан дүниенді алған кәусәр ауасы-

Осы екен ғой табиғаттың жұмбағы.

**ІV. Пайдаланған әдебиеттер**

1. Ақмола облысының энциклопедиасы 2009 ж

2. «Нашей истории строки» кітабы.

3. Интернет желісі.

4. Аршалы ауданының Балалар шығармашылық орталығының тарихи-өлкетану музейінің мәліметі.

5. Аршалы ауданының Архитектура бөлімінің мәліметі.

6. Жібек жолы округінің мәліметі.

7. Аудандық кітапхана